

**REPUBLIKA E KOSOVËS KOMUNA E VUSHTRRISË**

|  |  |
| --- | --- |
| **DATË/A** | 13.11.2023 |
| **PËRMES/PREKO/THROUGH** | Kryetarit të Komunës z. Ferit Idrizi \_\_\_\_\_\_\_\_\_\_\_\_\_\_\_ |
| **NGA/OD/FROM:** | Drejtori i DEBPZHR-së z. Ergin Sungur \_\_\_\_\_\_\_\_\_\_\_\_\_ |
| **TEMA/SUBJEKAT/SUBJECT:** | **THIRRJE PER APLIKIM** |

Për fermerët e Komunës së Vushtrrisë për përfitim në kuadër të implementimit të projektit:" Subvencionimi i prodhimtarisë së qumështit".

**I. Qëllimi i thirrjes për aplikim**

Qëllimi i thirrjes për aplikim është njoftimi i të gjithë fermerëve – blegtorëve prodhues të qumështit, të Komunës së Vushtrrisë se Komuna e Vushtrrisë-Drejtoria për Ekonomi, Bujqësi, Pylltari dhe Zhvillim Rural në kuadër të Programit për Zhvillimin e Bujqësisë 2023 do të subvencionojë prodhimtarinë e qumështit për gjashtë mujorin e parë të vitit 2023 .

**II. Mënyra e subvencionimit.**

- Subvencionimi do të bëhet për litër të qumështit të dorëzuar në pikë grumbulluese ose në fabrika të përpunimit të qumështit në vlerë prej 0.05€/litër;

- Përfitues do të jenë fermerët prodhues të qumështit sipas standardeve të legjislacionit në fuqi.

**III. Kriteret e përcaktuara**

- Aplikuesi duhet të jetë banorë i Komunës së Vushtrrisë.

- Të dorëzoj më shumë se 2000 litra qumësht për 6 muajt e parë të vitit 2023.

- Të posedoj kontratë, të vërtetuar nga noteri, për shitjen e qumështit në ndonjërën nga qumështoret e licencuara ose me ndonjërën nga pikat grumbulluese të qumështit të regjistruara si biznes dhe që kanë kontratë me ndonjë nga qumështoret e licencuara;

- Të ofroj dëshmi për sasinë mujore të qumështit të shitur (dorëzuar) në ndonjërën nga qumështoret e licencuara;

- Të ofrojë dëshmi bankare për sasinë mujore të qumështit të shitur (dorëzuar).

**IV. Dokumentacioni i nevojshëm:**

1. Kopja e letërnjoftimit;

2. Vërtetimin nga pika grumbulluese ose qumështorja për sasinë e qumështit të dorëzuar për periudhën Janar- qershor 2023;

3. Kopja e listës së verifikimit të kafshëve të lëshuar nga sektori për identifikim dhe regjistrin në kuadër të AUV;

4. Dëshmia e pagesës nga banka për sasinë e qumështit të shitur (dorëzuar)- pasqyra bankare;

5. Kopja e kontratës, e vërtetuar nga noteri, për furnizim me qumësht, të lëshuar nga qumështoret e licencuara ose pikat grumbulluese të regjistruara si biznese dhe të cilat kanë kontratë me ndonjë qumështore të licencuar.

6.Vërtetimin mbi kryerjen e obligimeve komunale-mbeturinat.

Kjo thirrje publike është e hapur për aplikim prej datës: 13.11.2023 – 27.11.2023.

Aplikacioni dorëzohet në zyrën e pranimit çdo ditë pune.

**Vërejtje:** Aplikacionet pas datës 27.11.2023 nuk do mirren parasysh.